1. ΝΟΜΟΣ υπ' αριθ. 320 της 8/12 Μαΐου 1976 (ΦΕΚ Α' 112) Περί συστάσεως Πνευματικού Κέντρου Χανίων. Με την παρ. 1 άρθρ. 1 Νόμ. 1697/27-28 Απρ. 1987 (ΦΕΚ Α' 57) (διόρθ. σφαλμ. στο ΦΕΚ Α' 94/16 Ιουν. 1987) (Τόμ. 16, σελ. 50, 274) το Πνευμ. Κέντρο Χανίων υπάχθηκε στο Υπουργείο Πολιτισμού. Για την συγκρότηση του διοικητικού συμβουλίου και λοιπών οργάνων του ως και για τον τρόπο σύνταξης του οργανισμού του βλ. άρθρ. 1 του άνω Νόμ. 1697/1987. Επίσης όπου στο Νόμ. 320/1976 αναφέρεται Υπουργείο Γεωργίας και ο Υπουργός Γεωργίας νοείται εφεξής το Υπουργείο Πολιτισμού και ο Υπουργός Πολιτισμού. Σύστασις – Σκοπός Άρθρ.1.-1.Συνιστάται Νομικόν Πρόσωπον Δημοσίου Δικαίου υπό την επωνυμίαν "Πνευματικόν Κέντρον Χανίων", με έδραν την πόλιν των Χανίων Κρήτης, υπαγόμενον υπό τον έλεγχον και την εποπτείαν των Υπουργείων Γεωργίας και Πολιτισμού και Επιστημών. 2.Το Πνευματικόν Κέντρον Χανίων σκοπεί εις την ανύψωσιν του πνευματικού και εκπολιτιστικού επιπέδου των Χανίων, ως και εις την οργάνωσιν και υποβοήθησιν της ερεύνης επί θεμάτων αφορώντων εις τον Νόμον των Χανιων και αναγομένων εις άπαντας τους τομείς της γνώσεως και της εμπειρίας. Διοικητικόν Συμβούλιον Άρθρ.2.-1.Το Πνευματικόν Κέντρον Χανίων διοικείται υπό Επταμελούς Διοικητικού Συμβουλίου, όπερ απαρτίζεται εκ των κάτωθι: α)Του Νομάρχου Χανίων ως Προέδρου β)Του Δημάρχου Χανίων ως Αντιπροέδρου. γ)Του Διευθυντού Γεωργίας του Νομού Χανίων. δ)Εκ 4 μελών εγνωσμένης καλλιεργείας, κύρους και ενδιαφέροντος δια την πνευματικήν και εκπολιτιστικήν ανάπτυξιν του λαού και καταγομένων εκ του Νομού Χανίων η κατοικούντων εις την περιοχήν αυτού, κατά προτίμησιν Εφέδρων Πολεμιστών, διοριζομένων δια κοινής αποφάσεως των Υπουργών Γεωργίας, και Πολιτισμού και Επιστημών, επί τριετεί θητεία. Δια της αυτής αποφάσεως διορίζονται και δύο αναπληρωματικά μέλη. 2.Τα δια της προηγουμένης παραγράφου, περιπτ. α, β και γ, οριζόμενα μέλη του Διοικ. Συμβουλίου ελλείποντα, απόντα ή κωλυόμενα αναπληρούνται υπό των νομίμων αυτών αναπληρωτών. 3.Το Διοικητικόν Συμβούλιον εκλέγει τον Γενικό Γραμματέα εκ των ιδίων μελών αυτού δια ψηφοφορίας και κατ' απόλυτον πλειοψηφίαν του συνόλου των μελών του. 4.Το Διοικητικόν Συμβούλιον συγκαλείται υπό του Προέδρου αυτού 5 ημέρας προ εκάστης συνεδριάσεως και ευρίσκεται εν απαρτία παρόντων 4 τουλάχιστον των μελών του, εν οις απαραιτήτως ο Πρόεδρος ή ο Αντιπρόεδρος. Αι αποφάσεις του Δ.Σ. λαμβάνονται κατά πλειοψηφίαν των παρόντων, επί ισοψηφίας νικώσης της ψήφου του Προέδρου. 5.Τα μέλη του Δ.Σ. ουδεμίαν αποζημίωσιν λαμβάνουν. Αρμοδιότητες Διοικητικού Συμβουλίου Άρθρ.3.-Το Διοικητικόν Συμβούλιον είναι το όργανον διοικήσεως και διαχειρίσεως του Πνευματικού Κέντρου Χανίων, αρμόδιον όπως αποφασίζη επί παντός θέματος αφορώντος το Πνευματικόν Κέντρον, ιδία δε: α)Εισηγείται τον οργανισμόν λειτουργίας του Πνευματικού Κέντρου. β)Διαχειρίζεται τα περιουσιακά στοιχεία και τους πόρους του Πνευματικού Κέντρου. γ)Ψηφίζει τον ετήσιον προϋπολογισμόν και  απολογισμόν και καταρτίζει την ετησίαν λογοδοσίαν, ην υποβάλλει εις τα εποπτεύοντα Υπουργεία Γεωργίας και Πολιτισμού και Επιστημών. δ)Αποδέχεται ή αποποιείται κληρονομίας ή κληροδοσίας ή δωρεάς ως και συνάπτει δάνεια περί ων το άρθρ. 6 του παρόντος. Εκπροσώπησις Άρθρ.4.-Το Πνευματικόν Κέντρον Χανίων εκπροσωπείται δικαστικώς και εξωδίκως υπό του Προέδρου του Δ.Σ. αυτού. (Αντί για τη σελ. 832, 901(β) Σελ. 832,901(γ) Τεύχος 1221-Σελ. 109 783 Πνευματικά Κέντρα 31.Ι.ω.1 Μέγαρον Πνευματικού Κέντρου Άρθρ.5.-1.Δια Π.Δ/τος εκδιδομένου προτάσει των Υπουργών Πολιτισμού και Επιστημών, Οικονομικών, Γεωργίας και Δημοσίων Έργων, τη εισηγήσει του Διοικητικού Συμβουλίου του Πνευματικού Κέντρου Χανίων, θέλουν ρυθμισθή τα της κτήσεως του καταλλήλου οικοπέδυ και τα της ανεγέρσεως του Μεγάρου του Πνευματικού Κέντρου Χανίων. 2.Το Μέγαρον του Πνευματικού Κέντρου θα περιλαμβάνη αιθούσας δια διαλέξεις, δια κινηματογραφικάς προβολάς, δι' ειδικάς θεατρικάς παραστάσεις και εν γένει πεντοειδείς πνευματικάς  εκδηλώσεις, βιβλιοθήκην με αναγνωστήρια, πινακοθήκην  δι'  έργα  ζωγραφικής,  χαρακτικής   κεραμικής κλπ, έτι δε ορόφους δια την στέγασιν κατά την διάρκειαν της εκπαιδευτικής περιόδου μαθητών, μαθητριών και εν γένει σπουδαστών οι οποίοι θα φοιτούν εις την Μέσην, Ανωτέραν και Ανωτάτην εκπαίδευσιν εν Χανίοις και θα προέρχωνται εκ της υπαίθρου του Νομού Χανίων, ατά προτίμησιν δε τέκνα Εφέδρων Πολεμιστών. Οι όροφοι ούτοι θα προσφέρωνται κατά την διάρκειαν της θερινής περιόδου δια την διαμονήν επισκεπτών κατά το ειδικώτερον δια κοινής αποφάσεως των Υπουργών Γεωργίας και Πολιτισμού και Επιστημών οριζόμενα. Δαπάναι Οργανώσεως και Λειτουργίας. Άρθρ.6.-1.Δια την ανέγερσιν του Μεγάρου του Πνευματικού Κέντρου Χανίων, ως και δια τας δαπάνας οργανώσεως και λειτουργίας του, διατίθενται α)άπασαι αι πρόσοδοι των εισπραχθέντων ή εισπραχθησομένων εσόδων του τέως Ταμείου Εφέδρων Πολεμιστών Νομού Χανίων, β)το προϊόν εκποιήσεως πάσης ακινήτου ή κινητής περιουσίας του ιδίου Ταμείου και γ)παν έσοδον του Πνευματικού Κέντρου Χανίων. 2.Από της εφαρμογής του παρόντος οι παρά τω Υποκαταστήματι της Τραπέζης της Ελλάδος Χανίων Λογαριασμοί επ' ονόματι του τέως Ταμείου Εφέδρων Πολεμιστών Νομού Χανίων, μεταφέρονται επ' ονόματι του Πνευματικού Κέντρου Χανίων. Ωσαύτως παν ακίνητον ή κινητόν περιουσιακόν στοιχείον του ιδίου τέως Ταμείου, ανήκει εις το Πνευματικόν Κέντρον Χανίων. 3.Εάν αι πρόσοδοι του τέως Ταμείου Εσόδων Πολεμιστών Νομού Χανίων, τα έσοδα ή άλλαι οικονομικαί αρωγαί δεν επαρκέσουν δια την ολοκλήρωσιν της ανεγέρσεως και της εν γένει λειτουργίας του Πνευματικού Κέντρου Χανίων, αύται δύνανται να συμπληρωθούν δια μακροπροθέσμων δανείων Τραπεζών ή του Ταμείου Παρακαταθηκών και Δανείων ή του Ταχυδρομικού Ταμιευτηρίου. Σελ. 832,902(γ) Τεύχος 1221-Σελ. 110 Εξουσιοδότησις ρυθμίσεως των λεπτομερειών εφαρμογής Άρθρ.7.Δια Π.Δ/των εκδιδομένων προτάσει των Υπουργών Προεδρίας της Κυβερνήσεως, Οικονομικών, Πολιτισμού και Επιστημών και Γεωργίας θέλει καταρτισθή ο οργανισμός λειτουργίας του Νομικού Προσώπου εις ον μεταξύ των άλλων υποχρεωτικώς διαλαμβάνεται η διάρθρωσις των υπηρεσιών τούτου ως και ενδεχομένως η σύστασις θέσεων, τα απαιτούμενα δια την κατάληψιν αυτών προσόντα και ρυθμίζεται πάσα λεπτομέρεια αναφερομένη εις την εφαρμογήν του παρόντος. Έναρξις ισχύος Άρθρ.8.-Η ισχύς του παρόντος άρχεται από της δημοσιεύσεώς του δια την Εφημερίδος της Κυβερνήσεως. 